Diari Oficial de la Generalitat Valenciana


Sumari del DOGV 6879, del 10-10-2012 (2012/9256)

RESOLUCIÓ de 25 de setembre de 2012, de la secretària autonòmica de l'Agència Valenciana de la Salut, del recurs d'alçada contra la Resolució de 9 de maig de 2012, del director general de Farmàcia i Productes Sanitaris.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6879

Data del DOGV
:   10-10-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/9256


Data del document
:   25-09-2012

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * farmacologia

RESOLUCIÓ de 25 de setembre de 2012, de la secretària autonòmica de l'Agència Valenciana de la Salut, del recurs d'alçada contra la Resolució de 9 de maig de 2012, del director general de Farmàcia i Productes Sanitaris. [2012/9256]  
Vist el recurs d'alçada núm. 12/12, interposat per Sofia Araceli Sanz Aliaga, contra la Resolució del director general de Farmàcia i Productes Sanitaris de 9 de maig de 2012, publicada en el Diari Oficial de la Comunitat Valenciana núm. 6774, de 15 de maig de 2012, per mitjà de la qual s'ordena la publicació en el Diari Oficial de la Comunitat Valenciana de l'acord de la comissió de baremació, pel qual s'establix la llista definitiva dels participants en el procediment d'adjudicació d'autoritzacions d'obertura de noves oficines de farmàcia, i examinats els següents,   
  
Fets  
  
Primer. Mitjançant la Resolució del director general de Farmàcia i Productes Sanitaris de 7 d'abril de 2011, publicada en el Diari Oficial de la Comunitat Valenciana núm. 6504, de 18 d'abril de 2011, es va iniciar el procediment d'adjudicació de les autoritzacions d'obertura de noves oficines de farmàcia referenciades en els apartats 1, 2 i 3 de la Resolució de 7 d'abril de 2011, del director general de Farmàcia i Productes Sanitaris.  
Segon. En data 15 de febrer de 2012, es va publicar en el Diari Oficial de la Comunitat Valenciana núm. 6714 la Resolució del director general de Farmàcia i Productes Sanitaris de data 6 de febrer de 2012, per mitjà de la qual s'ordena la publicació de l'acord de la comissió de baremació, pel qual s'establix la llista provisional dels participants en el procediment d'adjudicació d'autoritzacions d'obertura de noves oficines de farmàcia, i s'atorga un termini de quinze dies perquè estos formulen les al·legacions que consideren oportunes sobre la puntuació obtinguda.  
Tercer. Per mitjà de la Resolució del director general de Farmàcia i Productes Sanitaris de 15 de maig de 2012, publicada en el Diari Oficial de la Comunitat Valenciana núm. 6774, de 15 de maig de 2012, s'ordena la publicació de l'acord de la comissió de baremació, pel qual s'establix la llista definitiva dels participants en el procediment d'adjudicació d'autoritzacions d'obertura de noves oficines de farmàcia.  
  
Quart. No conforme amb les llistes definitives publicades en esta resolució, Sofia Araceli Sanz Aliaga, en data 14 de juny de 2012, interposa un recurs d'alçada en què manifesta la seua disconformitat amb la puntuació definitiva que li ha atorgat la comissió de baremació, responsable de valorar els mèrits al·legats per cada participant, on manifesta la seua disconformitat amb la puntuació atorgada en l'apartat de mèrits, ja que no va ser computada realització del títol de Màster en Sanitat Mediambiental, en l'apartat II. 2 del barem de mèrits, en el qual es presenten els títols o diplomes per a l'exercici de funcions sanitàries, i al·lega com a fonament a les seues pretensions que la comissió de baremació valora tots els títols inclosos en l'article 2.2 de la Llei 22/2003, i només valora el Títol d'Ortoprotètic de les professions sanitàries incloses en l'article 3.2 de la mateixa llei, cosa que la recurrent considera restrictiu.  
  
A més, en el recurs impugna les preguntes números 30, 38 i 55 de la prova escrita.  
Quint. El recurs interposat es va traslladar a la comissió de baremació, que va emetre un informe parcialment estimatori.  
Als anteriors fets s'apliquen els següents  
  
Fonaments jurídics  
  
Primer. L'Agència Valenciana de Salut és competent per a resoldre este recurs en virtut del que disposen la Llei 5/1983, de 30 de desembre, de Govern Valencià; la Llei 4/2005, de 17 de juny, de Salut Pública de la Comunitat Valenciana; el Decret 25/2005, de 4 de febrer, pel qual s'aproven els Estatuts de l'Agència Valenciana de Salut; el Decret 164/2005, de 4 de novembre, del Consell de la Generalitat, pel qual es modifiquen els Estatuts de l'Agència Valenciana de Salut; la Llei 6/1998, de 22 de juny, d'Ordenació Farmacèutica de la Comunitat Valenciana; la Llei 5/2003, de 28 de febrer, de la Generalitat, de modificació de l'article 18 de la Llei 6/1998, de 22 de juny; el Decret 149/2001, de 5 d'octubre, del Consell de la Generalitat Valenciana, pel qual s'establix el procediment d'autorització de noves oficines de farmàcia; el Reial Decret 278/1980, de 25 de gener, sobre transferència de competències en matèria de sanitat, i la Llei 30/1992, de 26 de novembre, i les seues modificacions.  
  
Segon. Quant a la no-valoració del Màster en Sanitat Mediambiental, de l'apartat II.2. «Nombre de títols o diplomes per a l'exercici de funcions sanitàries», es va contestat a la recurrent en data 7 de maig de 2012, com a resposta a les seues al·legacions a la llistes provisionals:  
  
«En este apartat es consideraren valorables, el diploma/títol de postgrau de Farmacèutic Especialista en Ortopèdia, que concedixen diverses universitats espanyoles, així com els inclosos en la Llei 44/2003, de 21 de novembre, d'ordenació de les professions sanitàries, les següents:  
2. Les professions sanitàries s'estructuren en els grups següents:  
  
a) De nivell llicenciat: les professions per a l'exercici de les quals habiliten els títols de Llicenciat en Medicina, en Farmàcia, en Odontologia i en Veterinària i els títols oficials d'especialista en Ciències de la Salut per a Llicenciats a què fa referència el títol II d'esta llei.  
b) De nivell diplomat: les professions per a l'exercici de les quals habiliten els títols de Diplomat en Infermeria, en Fisioteràpia, en Teràpia Ocupacional, en Podologia, en Òptica i Optometria, en Logopèdia i en Nutrició Humana i Dietètica i els títols oficials d'especialista en Ciències de la Salut per a estos diplomats a què fa referència el títol II d'esta llei.»  
Quant a la norma que regula la convocatòria, es fa referència als títols o diplomes que habiliten per a l'exercici de funcions sanitàries, la regulació i definició dels quals està establida en Llei 44/2003 abans esmentada.  
A més a més, hi ha diverses sentències: Sentència del Tribunal Superior de Justícia de la Comunitat Valenciana (d'ara en avant STSJCV) núm. 6223/2011, de data 10.05.2011, STSJCV 6471/2011, de data 18.05.2011, STSJCV 3883/2008, de data 18.06.2008 i la STSJCV núm. 730/2008, d'11.02.2008 en la qual textualment diu: «- la no-valoració del Diploma de Fitoteràpia i del Curs d'Adaptació Pedagògica dels quals la comissió de baremació no va atorgar cap punt davant dels dos punts que es va autobaremar l'actor, la Sala no pot considerar arbitrari ni desenraonat el criteri d'interpretació general per a tots els aspirants mantingut per aquella en aplicar l'apartat II.2 del barem relatiu als títols o diplomes que habiliten per a l'exercici de funcions de caràcter sanitari; la comissió justifica el seu criteri per referència als títols inclosos en la Llei 44/2003, d'Ordenació de les Professions Sanitàries?».   
  
Per tot això, la comissió de baremació proposa d'una banda la desestimació del recurs interposat per la sra. Sanz Aliaga, respecte a la valoració del Màster en Sanitat Mediambiental com a títol que habilita per a funcions de caràcter sanitari.  
Quant a l'anul·lació de la pregunta núm. 38 s'accedix a la pretensió de la recurrent atés que es considera errònia. Per tant, s'hi anul·la i es pren la pregunta núm. 106 de reserva.  
Respecte a la impugnació de la pregunta núm. 55, s'ha consultat el departament encarregat de la tramitació de l'Orde de 14 de juliol de 2004, per la qual regula la utilització de la firma electrònica reconeguda en els documents sanitaris de la Conselleria de Sanitat, i ha confirmat que la resposta A) no és correcta, ja que el número de còpia i el professional que sol·licita la còpia sí que han de ser consignats en les còpies en paper de registres firmats electrònicament, per la qual cosa s'acorda l'anul·lació d'esta, i es pren la pregunta núm. 107 de reserva.  
  
Respecte a la pregunta núm. 30, segons l'informe emés per Pedro Alemán López i Gerardo Antón Fos, ambdós professors de la Universitat CEU Cardenal Herrera, del qual se cita textualment «En la bibliografia consultada (Martínez Navarro F. Salut Pública. Ed. MacGraw-Hill 1999, cap. 3, p. 53) se cita textualment «la intervenció preventiva secundària (IPS) està encaminada a intervindre en la fase presimptomàtica o silenciosa de la malaltia, i frenar el seu desenrotllament en els moments inicials», text que es correspon de forma literal amb les opcions A i B, per tant ambdós són correctes i la resposta a esta pregunta seria la C (les respostes A i B són correctes)?.», s'acorda mantindre com a valida la pregunta, resolc:  
  
Estimar parcialment el recurs d'alçada 12/2012, interposat per Sofia Araceli Sanz Aliaga, contra la Resolució del director general de Farmàcia i Productes Sanitaris de 9 de maig de 2012, publicada en el Diari Oficial de la Comunitat Valenciana núm. 6774, de 15 de maig de 2012, per mitjà de la qual s'ordena la publicació en el Diari Oficial de la Comunitat Valenciana de l'acord de la comissió de baremació, pel qual s'establix la llista definitiva dels participants en el procediment d'adjudicació d'autoritzacions d'obertura de noves oficines de farmàcia, en el sentit de:  
1. Anul·lar les preguntes núm. 38 i núm. 55 d'acord amb els anteriors fonaments jurídics i prendre les preguntes núm. 106 i 107 de reserva.  
2. Mantindre la pregunta núm. 30 d'acord amb els anteriors fonaments jurídics.  
3. Desestimar la pretensió de la recurrent per a la valoració del Màster en Sanitat Mediambiental com a títol que habilita per a funcions de caràcter sanitari.  
4. Ordenar la modificació de les llistes definitives de procediment d'adjudicació d'autoritzacions d'obertura de noves oficines de farmàcia, en el sentit que resulte d'esta resolució.  
Notifiqueu esta resolució a les persones interessades amb l'advertència que posa fi a la via administrativa i que s'hi pot interposar recurs contenciós administratiu en el termini de dos mesos comptadors a partir de l'endemà de la data de la notificació, i davant de la Sala Contenciosa Administrativa del Tribunal Superior de Justícia de la Comunitat Valenciana.  
  
València, 25 de setembre de 2012.- La secretària autonòmica de la Agència Valenciana de la Salut: María Manuela García Reboll.